
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1123 

23 Οκτωβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση αρμοδιοτήτων Υπουργού Οικονομικών στους 

Υφυπουργούς Οικονομικών. 1 

Ενίσχυση των επιχειρήσεων γουνοποιίας και εκτροφής 
γουνοφόρων ζώων Δυτικής Μακεδονίας εξαιτίας 
της πρόσφατης κρίσης στην αγορά της Ρωσίας. . 2 
Υπερωριακή απασχόληση μονίμων υπαλλήλων του 

ΥΠΕΘΟ. 3 

Καθορισμός επιτοκίων εντόκων γραμματίων. 4 

Καθορισμός επιτοκίων εντόκων γραμματίων. 5 


Τροποποίηση της Δία/οικ. 11646/15.6.1998 (ΦΕΚ 
641/24.6.1998/τ. Β') απόφασης περί τροποποίη¬ 
σης απόφασης συγκρότησης Συμβουλίου Κρίσης 
και Επιλογής Ιατρικού και Οδοντιατρικού Προσωπι¬ 
κού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) της 
Περιφέρειας Πελοποννήσου, για τις ειδικότητες της 
Ακτινοθεραπευτικής-Ογκολογίας, Γαστρεντερολο- 

γίας. Παιδιατρικής και Χειρουργικής. 6 

Σύσταση, συγκρότηση και ορισμός μελών ομάδας διοί¬ 
κησης έργου για το σχεδίασμά και την υλοποίηση 
προγράμματος προώθησης της πολιτικής ποιότητας 
στο χώρο ευθύνης της Γενικής Γραμματείας Αθλητι¬ 


σμού. 7 

Χαρακτηρισμός της Ιεράς Μονής Προφήτη Ηλία Θήρας 

ως ιστορικού διατηρητέου μνημείου. 8 

Καθορισμός ύφους πιστώσεων και κατανομή τους 


■ στους Οργανισμούς Αστικών και Υπεραστικών Συ¬ 
γκοινωνιών, για την ελεύθερη κυκλοφορία Προσω¬ 
πικού Λιμενικού Σώματος, με τις αστικές και υπερα¬ 
στικές συγκοινωνίες. 9 

Παράταση θερινού ωραρίου εργασίας στο Υπουργείο 
Αιγαίου.10 

Διορθώσεις Σφαλμάτων 

Διόρθωση σφάλματος στην 2062467/2547/0050/ 
22.9.98 Κ.Υ.Α. των Υπουργών Εθν. Οικονομίας και 


Οικονομικών.11 

Διόρθωση σφαλμάτων στη Δ1α/9925/17.7.1998 από¬ 
φαση του Υπουργού Υγείας και Πρόνοιας.12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2068561/7508/0004 (1) 

Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη της διατάξεις: 

1. Του άρθρου 83 παρ. 2 του Συντάγματος. 

2. Του άρθρου 16 (παρ. 5) του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

3. Του Π.Δ. 24/1988 «Οργανισμός του Υπουργείου Οι¬ 
κονομικών» (Α' 128), όπως ισχύει. 

4. Του Π.Δ. 377/96 «Διορισμός Υπουργών, Αναπλη¬ 
ρωτή Υπουργού και Υφυπουργών» (Α' 244). 

5. Του Ν. 2343/95 «Αναδιοργάνωση Υπηρεσιών του 
Υπουργείου Οικονομικών και άλλες διατάξεις» (Α’ 211) και 
των Προεδρικών Διαταγμάτων, που εκδόθηκαν σε εκτέ¬ 
λεση αυτού. 

6. Του άρθρου 6 του Ν. 2390/96 «Μεταρρυθμίσεις στο 
αντικειμενικό σύστημα φορολογίας εισοδήματος και άλ¬ 
λες διατάξεις» (Α' 54). 

7. Του Ν. 2526/1997 «Σύσταση Ανώνυμης Εταιρείας με 
την επωνυμία «Δημόσια Επιχείρηση Κινητών Αξιών Ανώ¬ 
νυμη Εταιρία (ΔΕΚΑ Α.Ε.)» και άλλες διατάξεις (Α’ 205). 

8. Του Ν. 2628/1998 «Σύσταση νομικού προσώπου δη¬ 
μοσίου δικαίου με την επωνυμία «Οργανισμός Διαχείρισης 
Δημόσιου Χρέους (Ο.Δ.ΔΗ.Χ.)» και άλλες διατάξεις» (Α' 
151). 

9. Της αριθ. 1107147/1239/006Α/4.10.96 απόφασης 
του Πρωθυπουργού και του Υπουργού Οικονομικών, περί 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών (Β' 922). 

10. Του άρθρου 29Ατου Ν. 1558/1985 (Α' 137), όπως 
προστέθηκε με το άρθρο 27 του Ν. 2081 /1992 (Α' 154) 
και τροποποιήθηκε με το άρθρο 1 παρ. 2α του Ν. 2469/ 
1997 (Α' 38). 

11. Το γεγονός ότι από την παρούσα απόφαση δεν προ- 

καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Συμπληρώνουμε την αριθ. 1107147/1239/0006Α/ 
4.10.1996 απόφασή μας και στο άρθρο 4 παρ. 5 αυτής 
προστίθενται περιπτώσεις (δ) και (ε) ως έξης: 

δ) Της Δημόσιας Επιχείρησης Κινητών Αξιών Ανώνυμης 
Εταιρείας (ΔΕΚΑ Α.Ε.). 

ε) Του Οργανισμού Διαχείρισης Δημόσιου Χρέους 
(Ο.Δ.ΔΗ.Χ.). 

Κατά τα λοιπά ισχύει η απόφασή μας με αρ. 1107147/ 
1239/006Α/4.10.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 1998 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

Ο ΥΠΟΥΡΓΟΣ ΟΙΚΟΝΟΜΚΟΝ 

ΠΑΝΝΟΣ ΠΑΠΑΝΤΟΝΙΟΥ 
-♦- 

Αριθ. 34415/Β. 1653 (2) 

Ενίσχυση των επιχειρήσεων γουνοποιίας και εκτροφής 

γουνοφόρων ζώων Δυτικής Μακεδονίας εξαιτίας της 

πρόσφατης κρίσης στην αγορά της Ρωσίας. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τον Ν. 128/75 «περί τροποποιήσεως και συμπληρώ- 
σεως διατάξεων τινών αναφερομένων εις τη λειτουργία 
του χρηματοδοτικού συστήματος». 

2. Το Ν. 1266/82 «περί οργάνων ασκήσεως της νομι¬ 
σματικής, πιστωτικής και συναλλαγματικής πολιτικής και 
άλλες διατάξεις». 

3. Την πράξη του Διοικητή της Τράπεζας της Ελλάδος 
αριθ. 1620/5.10.89 «Ρυθμίσεις οφειλών από Τραπεζικό 
δανεισμό». 

4. Την Κοινή Απόφαση του Υπουργού Εθνικής Οικονο¬ 
μίας και Οικονομικών υπ’ αριθ. 46111/Β. 691/21.5.93 
όπως συμπληρώθηκε, τροποποιήθηκε μεταγενέστερα και 
ισχύει. 

5. Την Κοινή Απόφαση του Υπουργού Εθνικής Οικονο¬ 
μίας και Οικονομικών υπ’ αριθ. 13362/Β. 726/ 

23.4.1998. 

6. Την ανάγκη περαιτέρω ενίσχυσης των επιχειρήσεων 
γουνοποιίας και εκτροφής γουνοφόρων ζώων, που αντιμε¬ 
τωπίζουν προβλήματα ρευστότητας εξαιτίας της πρόσφα¬ 
της κρίσης στην αγορά της Ρωσίας και είναι εγκαταστημέ- 
νες στους Νομούς Καστοριάς, Φλώρινας, Κοζάνης και 
Γρεβενών, αποφασίζουμε: 

1. Τροποποιούμε την Κ.Υ.Α. υπ’ αριθ. 46111/Β. 691/ 
21.5.1993 όπως συμπληρώθηκε, τροποποιήθηκε μεταγε¬ 
νέστερα και ισχύει καθώς και την Κ.Υ.Α. υπ’ αριθ. 
113362/Β. 726/23.4.1998 και ορίζουμε τα ακόλουθα: 

Οι καταβλητέες δόσεις της 1.7.1998 και 31.12.1998 
για δάνεια των επιχειρήσεων Γουνοποιίας, που ρύθμισαν 
τις οφειλές τους βάσει της Κ.Υ.Α. υπ’ αριθ. 46111/Β. 


691 /21.5.1993 όπως ισχύει, ανεξάρτητα από το αν υπή- 
χθησαν ή υπαχθούν στις διατάξεις της Κ.Υ.Α. υπ’ αριθ. 
13362/Β. 726/23.4.1998, μετατίθενται για όσες επιχει¬ 
ρήσεις το επιθυμούν η μεν πρώτη (1.7.1998) στις 

31.12.1998. η δε δεύτερη (31.12.1998) στις 30.4.1999. 
Οι επιπλέον τόκοι συνέπεια αυτής της καθυστέρησης, θα 
καλυφθούν σε βάρος του λογαριασμού του Ν. 128/75. 

Για την κάλυψη των ανωτέρω οφειλών θα παρασχεθεί η 
εγγύηση του Ελληνικού Δημοσίου σύμφωνα με όσα ορίζο¬ 
νται από τις σχετικές διατάξεις. 

Κατά τα λοιπά ισχύουν οι Κ.Υ.Α. υπ’ αριθ. 46111/Β. 
691/21.5.1993 όπως συμπληρώθηκε, τροποποιήθηκε 
μεταγενέστερα και ισχύει και 13362/Β. 726/ 

23.4.1998. 

2. Το σύνολο των δόσεων από οφειλές προς τις Τράπε¬ 
ζες για δάνεια παγίων στοιχείων και κεφαλαίου κίνησης 
των επιχειρήσεων γουνοποιίας και εκτροφής γουνοφόρων 
ζώων, που είναι εγκατεστημένες στους Νομούς Καστο¬ 
ριάς, Φλώρινας, Κοζάνης και Γρεβενών και δεν υπήχθη- 
σαν στις ρυθμίσεις της Κ.Υ.Α. υπ’ αριθ. 46111 /Β. 691 / 
21.5.1993 όπως ισχύει, οι οποίες (δόσεις) καθίστανται λη¬ 
ξιπρόθεσμες και απαιτητές στο χρονικό διάστημα μεταξύ 
1.8.1998 και 28.2.1999 μπορούν να εξοφληθούν μέχρι 

31.3.1999. Οι τόκοι συνεπεία αυτής της παράτασης θα 
βαρύνουν το λογαριασμό του Ν. 128/75 και κατά συνέπεια 
δεν θά πρέπει να υπάρχουν πρόστιμα και προσαυξή¬ 
σεις. 

Κάλυψη δαπάνης. 

Η δαπάνη που προκαλείται από την παρούσα απόφαση, 
θα βαρύνει το λογαριασμό του Ν. 128/75, ο οποίος διε- 
νεργείται από την παρακράτηση επί των χορηγήσεων των 
τραπεζών με σκοπό την επιδότηση επιτοκίων δανείων. Ο 
λογαριασμός αυτός επιδοτείται από τον Κρατικό Προϋπο¬ 
λογισμό μόνο σε περίπτωση ελλειμματικότητάς του και για 
το λόγο αυτό η τυχόν επιβάρυνση του Κρατικού Προϋπο¬ 
λογισμού, δεν είναι δυνατό να εκτιμηθεί. 

Η απόφαση αυτή αρχίζει να ισχύει από τη δημοσίευσή 
της στην Εφημερίδα της Κυβερνήσεως, εκτός αν άλλως 
ορίζεται στις διατάξεις της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1998 

Ο ΥΠΟΥΡΓΟΣ 

Γ. ΠΑΠΑΝΤΟΝΙΟΥ 

-♦- 

Αριθ. 2066943/7327/0022 (3) 

Υπερωριακή απασχόληση μονίμων υπαλλήλων του 
ΥΠΕΘΟ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 18 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες συ¬ 
ναφείς διατάξεις» σε συνδυασμό με την ερμηνευτική 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13405 


εγκύκλιο αυτού και του άρθρου 15 του Ν. 2592/1998 
«Αναπροσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις». 

2. Την αριθ. 88/1985/ΠΥΣ, όπως τροποποιήθηκε, συ¬ 
μπληρώθηκε και ισχύει μέχρι σήμερα. 

3. Το γεγονός ότι η φύση των εργασιών του Υπουργείου, 
απαιτεί απασχόληση πέραν των ωρών κανονικής εργα¬ 
σίας, σε απρόβλεπτες και έκτακτες περιπτώσεις, προκει- 
μένου να προωθήσει ορισμένες εργασίες που αφορούν 
την αξιολόγηση, υλοποίηση επενδυτικών προγραμμάτων 
του Ν. 2601/15.4.98 των Ιδιωτικών επενδύσεων απορρό¬ 
φηση κοινοτικών πόρων, παρακολούθηση πόρων Δημο¬ 
σίων επενδύσεων για προώθηση και υλοποίηση έργων, 
προώθηση εξαγωγών και τήρηση κοινοτικών κανόνων 
κ.λπ.». 

4. Την αριθ. 2042298/4389/0022/26.6.1998 κοινή 
Υπουργική απόφαση «Υπερωριακή απασχόληση μονίμων 
υπαλλήλων του ΥΠΕΘΟ». 

5. Την αριθ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων του Υπουργού Οικονομικών στους 
Υφυπουργούς Οικονομικών» (ΦΕΚ 922/τ.Β'/7.10.96). 

6. Το γεγονός ότι δεν υλοποιήθηκε η απόφαση, αποφα¬ 
σίζουμε: 

1. Τροποποιούμε από της ισχύος της την αριθ. 
2042298/4389/0022/26.6.98 απόφασή μας κατά το μέ¬ 
ρος που αφορά το χρόνο καθιέρωσης υπερωριακής εργα¬ 
σίας και ορίζουμε το χρονικό διάστημα από 1.7.98 - 
31.12.98, αντί του αντίστοιχου από 1.1.98 - 30.6.98. 

2. Κατά τα λοιπά εξακολουθεί να ισχύει η τροποποιού¬ 
μενη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 1998 

ΟΙ ΥΠΟΥΡΓΟΙ 

ΕΘΜΚΗΣ ΟΚΟΝΟΜΑΣ ΥΦΥΠ. ΟΙΚΟΝΟΜΚΟΝ 

Γ. ΠΑΠΑΝ ΤΟΝ ΙΟΥ ΝΙΚ. ΧΡΙΣΤΟΔΟΥΑΛΚΗΣ 

-φ- 

Αριθ. 2065710/7022/0023 (4) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των άρθρων 1 και 2 του Ν-Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθ. 2065161/6952/0023/15.9.98 «Καθορισμός 
επιτοκίων εντόκων γραμματίων εξάμηνης διάρκειας». 

4. Την απόφαση αριθ. 1107147/ 1239/ 0006Α/ 
4.10.1996 του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 
922/Β77.10.96). 


5. Τα αποτελέσματα της από 6.10.98 δημοπρασίας 
Εντόκων Γραμματίων εξάμηνης διάρκειας, αποφασί¬ 
ζουμε: 

1. Ορίζουμε το επιτόκιο των εντόκων γραμματίων, Ν.Δ. 
3745/57, εξάμηνης διάρκειας που θα εκδοθούν ή θα ανα¬ 
νεωθούν από 6 Οκτωβρίου 1998 σε 12.58% ετησίως. 

2. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (6.10.98) μέχρι τη 
λήξη τους ισχύουν οι αποφάσεις μας βάσει των οποίων 
έγινε η έκδοσή τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικονομι¬ 
κού έτους 1998 η οποία έχει προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΑΟΥΛΑΚΗΣ 

-4- 

Αριθ. 2067365/7195/0023 (5) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2046499/4826/0023/13.7.98 «Καθορισμός 
επιτοκίων εντόκων γραμματίων τρίμηνης διάρκειας». 

4. Την απόφαση αριθμ. 1107147/1239/0006Α7 
4.10.1996 του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 
922/Β77.10.96). 

5. Τα αποτελέσματα της από .13.10.98 δημοπρασίας 
εντόκων γραμματίων τρίμηνης διάρκειας, αποφασί¬ 
ζουμε: 

1. Ορίζουμε το επιτόκιο των εντόκων γραμματίων, Ν.Δ. 
3745/57, τρίμηνης διάρκειας που θα εκδοθούν ή θα ανα¬ 
νεωθούν από 13 Οκτωβρίου 1998 σε 12,55% ετησίως. 

2. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (13.10.98) μέχρι 
τη λήξη τους ισχύουν οι αποφάσεις μας βάσει των οποίων 
έγινε η έκδοσή τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικονομι¬ 
κού έτους 1998 η οποία έχει προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 1998 

Ο ΥΦΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 

-4- 

Αριθ. ΔΙα/15108 (6) 

Τροποποίηση της Δία/οικ. 11646/15.6.1998 (ΦΕΚ 641/ 
24.6.1998/τ. Β") απόφασης περί τροποποίησης από¬ 
φασης συγκρότησης Συμβουλίου Κρίσης και Επιλογής 
Ιατρικού και Οδοντιατρικού Προσωπικού Νοσηλευτι¬ 
κών Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Πε- 
λοποννήσου, για τις ειδικότητες της Ακτινοθεραπευτι- 
κής-Ογκολογίας, Γαστρεντερολογίας, Παιδιατρικής 
και Χειρουργικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (ΦΕΚ 254/53 τ. Α). 

2. Τις διατάξεις του άρθρου 1 παρ. 6 του Ν. 1278/82 
(ΦΕΚ 105 τ. Α'), όπως αντικαταστάθηκε από την παρ. 1 
του άρθρου 44 του Ν. 1759/88 (ΦΕΚ 50 τ. Α’). 

3. Τις διατάξεις του άρθρου 37 παρ. 1 του Ν. 2519/ 
1997 (ΦΕΚ 165/21.8.1997 τ. Α') «Ανάπτυξη και Εκσυγ¬ 
χρονισμός του Εθνικού Συστήματος Υγείας, οργάνωση 
των υγειονομικών υπηρεσιών, ρυθμίσεις για το φάρμακο 
και άλλες διατάξεις». 

4. Την Δία/οικ. 11646/15.6.1998 (ΦΕΚ 641/ 
24.6.1998 τ. Β') απόφασή μας. 

5. Την από 28.7.1998 αίτηση παραίτησης του Αλεξό- 
πουλου Ανδρέα, αποφασίζουμε: 

1. Τροποποιούμε την ανωτέρω (4) σχετική απόφασή 
μας και διορίζουμε στην ειδικότητα της Ορθοπεδικής, τα¬ 
κτικό μέλος τον Τσαπάρα Παναγιώτη, Δ/ντή στο Ν.Γ.Ν. 
Πύργου «ΜΑΝΩΛΟΠΟΥΛΕΙΟ», σε αντικατάσταση του 
Αλεξόπουλου Ανδρέα. 

2. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 16 Οκτωβρίου 1998 

Ο ΥΠΟΥΡΓΟΣ 

ΚΩΝ/ΝΟΣ ΓΕΙΤΟΝΑΣ 
-♦- 

Αριθ. 23279 (7) 

Σύσταση, συγκρότηση και ορισμός μελών ομάδας διοίκη¬ 
σης έργου για το σχεδίασμά και την υλοποίηση προ¬ 
γράμματος προώθησης της πολιτικής ποιότητας στο 
χώρο ευθύνης της Γενικής Γραμματείας Αθλητισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γενικής Γραμμα¬ 
τείας Αθλητισμού». 


γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

δ) Την αρ. ΥΠΠΟ/ΓΝΟΣ/47968/9.10.96 (ΦΕΚ 937/Β/ 
14.10.96) κοινή απόφαση του Πρωθυπουργού και του 
Υπουργού Πολιτισμού «ανάθεση αρμοδιοτήτων στον Υφυ¬ 
πουργό Πολιτισμού». 

2. Της παρ. 18 του άρθρου 18 του Ν. 2503/97 «Διοί¬ 
κηση, Οργάνωση στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

3. Του άρθρου 19 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
διατάξεις» (ΦΕΚ 40/Α/97). 

4. Της παρ'. 22 του άρθρου 5 του Ν. 2343/95 (ΦΕΚ 
211/Α/95) «Αναδιοργάνωση Υπηρεσιών του Υπουργείου 
Οικονομικών και άλλες διατάξεις». 

5. Την αρ. 5469/5.3.98 εγκύκλιο του ΥΠΕΣΔΔΑ «Πρό¬ 
γραμμα βελτίωσης της ποιότητας των Υπηρεσιών που πα¬ 
ρέχουν οι Δημόσιοι Φορείς» Ποιότητα για τον Πολίτη. 

6. Την αρ. ΔΙΔΚ.1/20199/5.9.97 (ΦΕΚ 801/Β/97) 
κοινή απόφαση του Πρωθυπουργού και του Υπουργού 
Εσωτερικών Δημόσιας Διοίκησης και Αποκέντρωσης 
«Ανάθεση αρμοδιοτήτων Υπουργού Εσωτερικών Δημό¬ 
σιας Διοίκησης και Αποκέντρωσης», όπως αυτή τροποποι¬ 
ήθηκε με την αρ. ΔΙΔΚ/Φ.1/23470/20.10.97 (ΦΕΚ 924/ 
Β/97) όμοια, αποφασίζουμε: 

Α. Συνιστούμε στην Γενική Γραμματεία Αθλητισμού, 
Ομάδα Διοίκησης Έργου, για τον Σχεδίασμά και την υλο¬ 
ποίηση Προγράμματος Προώθησης της Πολιτικής Ποιότη¬ 
τας στο χώρο ευθύνης της Γενικής Γραμματείας Αθλητι¬ 
σμού. 

Β. Συγκροτούμε την παραπάνω Ομάδα και ορίζουμε τα 
μέλη αυτής ως εξής: 

1. ΗΛΙΟΠΟΥΛΟΥ ΜΑΡΙΑ, Δ/ντρια Διοικητικού της 
Γ.Γ.Α., ΠΕΙ/Α', ως Συντονίστρια. 

2. ΤΕΡΙΖΟΠΟΥΛΟΥ ΕΛΕΝΗ, Δ/ντρια Ανάπτυξης Αθλη¬ 
τισμού της Γ.Γ.Α., ΠΕΙ/Α', ως Μέλος. 

3. ΧΑΤΖΟΠΟΥΛΟΥ ΚΩΝ/ΝΑ, Αρχιτέκτων-Μηχανικός 
της Γ.Γ.Α, ΠΕ2/Α', ως Μέλος. 

4. ΔΕΤΣΗΣ ΙΩΑΝΝΗΣ, Αναλυτής-Προγραμματιστής, 
Προϊστάμενος του Τμήματος Η.Ε.Σ., της Γ.Γ.Α., ΠΕ4/Α', 
ως Μέλος. 

5. ΒΛΑΖΑΚΗΣ ΓΕΩΡΓΙΟΣ, Προϊστάμενος Γρ. Επιμόρ¬ 
φωσης Προσωπικού της Γ.Γ.Α., ΠΕΙ/Β', ως Μέλος. 

Γ. Χρέη γραμματέα της Ομάδας Διοίκησης Έργου, θα 
εκτελεί η ΣΒΗΝΕΛΗ ΔΗΜΗΤΡΙΑ, μόνιμη υπάλληλος της 
Γ.Γ.Α., ΔΕΙ/Α’. 

Δ. Το έργο της Ομάδας Διοίκησης Έργου, είναι ο Σχε- 
διασμός και η υλοποίηση Προγράμματος Ποιότητας για 
τον Πολίτη, στο χώρο ευθύνης της Γενικής Γραμματείας 
Αθλητισμού και ειδικότερα: 

Η σύνταξη χάρτας Αθλητισμού 

Η ιεράρχιση προτεραιοτήτων 

Η πρόταση μέτρων βελτίωσης ποιότητας 

Ε. Ο Συντονιστής της παραπάνω Ομάδας, θα είναι και ο 
Σύνδεσμος αυτής με την Ομάδα Διοίκησης Έργου του 
ΥΠΕΣΔΔΑ και θα αναφέρεται για την εφαρμογή του Προ¬ 
γράμματος Ποιότητας στον Υφυπουργό Πολιτισμού, και 
στον Υπουργό ΕΣΔΔΑ, μέσω της Ομάδας Διοίκησης Έρ¬ 
γου του ΥΠΕΣΔΔΑ. 

ΣΤ. Η παραπάνω Ομάδα Διοίκησης Έργου της Γενικής 
Γραμματείας Αθλητισμού, θα συνεργάζεται με την αντί¬ 
στοιχη Ομάδα Διοίκησης Έργου του ΥΠΕΣΔΔΑ. 

Ζ. Η Ομάδα Διοίκησης Έργου θα εργάζεται εντός και 
εκτός των ωρών του κανονικού ωραρίου λειτουργίας των 
Δημοσίων Υπηρεσιών, και η διάρκεια λειτουργίας αυτής, 
ορίζεται μέχρι την ολοκλήρωση του έργου της. 

Η. Η αμοιβή των Μελών και του Γραμματέα της παρα¬ 
πάνω Ομάδας Διοίκησης Έργου, θα καθοριστεί με κοινή 
απόφαση του Υφυπουργού Πολιτισμού και του Υπουργού 
Οικονομικών, κατά τις διατάξεις του άρθρου 18 παρ. 18 
του Ν. 2503/97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 1998 

Ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 

-♦- 

Αριθ. ΥΠΠΟ/ΑΡΧ/Β1 /Φ27/ΚΗ Ρ/44997/1811 (8) 

Χαρακτηρισμός της Ιερός Μονής Προφήτη Ηλία Θήρας ως 
ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Υ. Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για μεταβίβαση αρμο¬ 
διοτήτων Υπουργού και δικαιώματος υπογραφής, «Με 
εντολή Υπουργού» στους Γ. Γ ραμματέα, Ειδικά Γ ραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την γνωμοδότηση του Τοπικού Συμβουλίου Μνη¬ 
μείων Νήσων, όπως διατυπώθηκε στην αριθμ. 7/ 
24.8.1998 Συνεδρία του, αποφασίζουμε: 

Χαρακτηρίζουμε την Ιερά Μονή του Προφήτη Ηλία Θή¬ 
ρας ως ιστορικά διατηρητέο μνημείο, με περιβάλλοντα 
χώρο 500 μ. προστασίας ακτίνας γύρω απ’ αυτό. 

Η Μονή του Προφήτη Ηλία δεσπόζει στο υψηλότερο ση¬ 
μείο νησιού, στην κορυφή του Μέσα Βουνού. Ιδρύθηκε το 
1711 από δυο θηραίους Ιερομονάχους στη θέση δύο μι¬ 
κρών παλαιότερων εκκλησιών αφιερωμένων στον Προ¬ 
φήτη Ηλία και την Παναγία. Το Καθολικό της Μονής ανή¬ 
κει στον αρχιτεκτονικό τύπο του σταυροειδούς ημιεγγε- 
γραμμένου με τρούλλο ναού. Κοσμείται με αξιόλογα έργα 
ξυλογλυπτικής, όπως το τέμπλο που κατασκευάσθηκε το 
1836 και ο δεσποτικός θρόνος, έργο του 1870. 

Οι εικόνες του ναού είναι έργα κυρίως των αρχών του 
18ου αι. 

Στη Μονή υπάρχουν πολύτιμα κειμήλια όπως: 45 χειρό¬ 
γραφα, κώδικες, 1.300 περίπου τόμοι βιβλίων, φιρμάνια 
από 1726-1756, Πατριαρχικά γράμματα και σιγίλλια, ιερά 
σκεύη, λείψανα αγίων, ιερατικά και αρχιερατικά άμφια 
(όπως η Μίτρα του Πατριάρχη Γρηγορίου του Ε' κ.α). 

Η απόφαση αυτή δεν προκαλεί δαπάνη σε βάρος του 
κρατικού προϋπολογισμού. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 9 Οκτωβρίου 1998 

Με εντολή Υπουργού ' 

Ο Προϊστάμενος της Δ/νσης κ.α.α. 

ΙΣΙΔΩΡΟΣ «ΑΚΟΥΡΗΣ 

-♦- 

Αριθ. 4311.36/5/98 (9) 

Καθορισμός ύψους πιστώσεων και κατανομή τους στους 
Οργανισμούς Αστικών και Υπεραστικών Συγκοινωνιών, 
για την ελεύθερη κυκλοφορία Προσωπικού Λιμενικού 
Σώματος, με τις αστικές και υπεραστικές συγκοινω¬ 
νίες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΜΠΟΡΙΚΗΣ ΝΑΥΤΙΛΙΑΣ 
ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Του Ν.2362/1995 «Περί Κωδικός Δημοσίου Λογιστι¬ 
κού, ελέγχου των δαπανών του κράτους και άλλες διατά¬ 
ξεις». 

β. Του άρθρου 11 παρ. 7 του Ν.2329/1995 (ΦΕΚ 172Α/ 
22.8.95) «Ρύθμιση θεμάτων προσωπικού του Λιμενικού 
Σώματος (ΛΣ) και άλλες διατάξεις». 

γ. Του ΒΔ 758/1969 «Περί του τρόπου αναλήψεως δα¬ 
πανών υπό των Υπουργών ή των δευτερευόντων Διατα- 
κτών κ.λπ.». 

δ. Του ΒΔ 759/1969 «Περί της διαδικασίας εκκαθαρί- 
σεως και εντολής πληρωμής των εξόδων του Δημο¬ 
σίου». 

ε. Την κοινή απόφαση του Πρωθυπουργού και Υπουρ¬ 
γού Οικονομικών 1107147/1239/0064/4.10.96 «Ανά¬ 
θεση αρμοδιοτήτων στους Υφυπουργούς Οικονομικών». 

στ. Την 830/18.9.97 (Β’ 839) απόφαση του Πρωθυ¬ 
πουργού και του Υπουργού Μεταφορών και Επικοινωνιών 
«Ανάθεση αρμοδιοτήτων του Υπουργού Μεταφορών και 
Επικοινωνιών στον Υφυπουργό Μεταφορών και Επικοινω¬ 
νιών». 

2. Την αριθμητική δύναμη του προσωπικού των Υπηρε¬ 
σιών Λιμενικού Σώματος, που μετακινείται με τις αστικές 
και υπεραστικές συγκοινωνίες εντός της περιοχής της 
Υπηρεσίας του, για εκτέλεση υπηρεσίας, χωρίς να δικαιο¬ 
λογείται από τις ισχύουσες διατάξεις το αντίτιμο του εισι¬ 
τηρίου σε βάρος του Δημοσίου. 

3. Το αντίτιμο της κάρτας απεριορίστων διαδρομών των 
αστικών συγκοινωνιών που ισχύει σήμερα. 

4. Το 4311.36/2/98/26.6.98 έγγραφο του Υπουργείου 
Εμπορικής Ναυτιλίας. 

5. Το γεγονός ότι από τις διατάξεις της παρούσας προ- 
καλείται δαπάνη σε βάρος του προϋπολογισμού ύψους 
17.193.600 δραχμών για το οικονομικό έτος 1998 και 
μπορεί να αντιμετωπιστεί από τις πιστώσεις του κωδικο- 
φορέα 41/110/0721 προϋπολογισμού ΥΕΝ τρέχοντος 
έτους, αποφασίζουμε: 

1. Καθορίζουμε το ύψος της πίστωσης για την πληρωμή 
της δαπάνης από την ελεύθερη κυκλοφορία του προσωπι¬ 
κού Λιμενικού Σώματος κατά τις μετακινήσεις του για 
εκτέλεση υπηρεσίας, εντός της περιοχής της Υπηρεσίας 

τους, για τις οποίες δεν δικαιολογείται από τις ισχύουσες 
διατάξεις το αντίτιμο των εισιτηρίων σε βάρος του Δημο¬ 
σίου για το έτος 1998 στο συνολικό ποσό των 17.193.600 
δραχμών. 

2. Κατανέμουμε την παραπάνω πίστωση στους Οργανι¬ 
σμούς των αστικών και υπεραστικών Συγκοινωνιών της χώ¬ 
ρας σύμφωνα με τον προσαρτημένο πίνακα. 

3. Η δαπάνη δεν υπόκειται σε κρατήσεις και βαρύνει τις 
πιστώσεις του ΚΑΕ 41/110/0721 Προϋπολογισμού ΥΕΝ 
έτους 1998. 

4. Η πληρωμή της δαπάνης στους επί μέρους φορείς 
αστικών και υπεραστικών συγκοινωνιών θα γίνει με έκ¬ 
δοση από την Υπηρεσία Δημοσιονομικού Ελέγχου του 
Υπουργείου Εμπορικής Ναυτιλίας χρηματικών ενταλμά¬ 
των πληρωμής, στο όνομα κάθε δικαιούχου μετά την απο¬ 
στολή σ’ αυτή των απαιτούμενων δικαιολογητικών. 

5. Η δικαιολόγηση της δαπάνης θα γίνει βάσει των εξής 
δικαιολογητικών: 

α. Τιμολογίου παροχής υπηρεσιών από τους Οργανι¬ 
σμούς αστικών και υπεραστικών συγκοινωνιών, θεωρημέ¬ 
νου από την αρμόδια ΔΟΥ. 

β. Αντιγράφου της παρούσης και του προσαρτημένου 
πίνακα. 

6. Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΜΠΟΡΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

ΥΦΥΠ. ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΕΜΜ. ΛΟΥΚΑΚΗΣ 


ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 
ΚΛΑΔΟΣ ΠΡΟΣΩΠΙΚΟΥ ΚΑΙ ΔΜ 
Δ/ΝΣΗ ΠΡΟΣΩΠΙΚΟΥ ΛΣ 
ΤΜΗΜΑ ΟΙΚΟΝΟΜΙΚΗΣ ΥΠΟΣΤΗΡΙΞΗΣ 

ΠΙΝΑΚΑΣ 

ΚΑΤΑΝΟΜΗΣ ΠΙΣΤΩΣΕΩΝ ΣΤΟΥΣ ΕΠΙ ΜΕΡΟΥΣ 
ΟΡΓΑΝΙΣΜΟΥΣ ΑΣΤΙΚΩΝ ΚΑΙ ΥΠΕΡΑΣΤΙΚΩΝ 
ΣΥΓΚΟΙΝΩΝΙΩΝ 

(Συνημμένος στην 4311.36/5/98 Κοινή Υπουργική Από- 
ιραση) 

Α/Α Ο.ΑΣ ή Κ.Τ.ΕΑ ΑΣΤΙΚΑ ΥΠ/ΣΠΚΑ 


1 . 

ΟΑΧ ΑΤΤΙΚΗΣ 

7.200.000 

672.000 

2. 

Ο.ΑΧ ΘΕΣ/ΝΙΚΗΣ 

633.600 

192.000 

3. 

ΚΤΕΛ ΑΙΤΩΛ/ΝΙΑΣ 

— 

96.000 

4. 

» 

ΜΕΣΟΛΟΓΓΙΟΥ 

72.000 

— 

5. 

» 

ΑΙΓΙΝΑΣ 

— 

96.000 

6. 

» 

ΑΡΓΟΛΙΔΑΣ 

— 

192.000 

7. 

• 

ΑΝΔΡΟΥ 

— 

96.000 

8. 

» 

ΑΡΚΑΔΙΑΣ 

— 

96.000 

9. 

» 

ΑΙΠΟΥ 

72.000 

— 

10. 

» 

ΓΙΑΤΡΩΝ 

360.000 

— 

11. 

» 

ΕΒΡΟΥ 

' - 

96.000 

12 . 

» 

ΑΛΕΞ/ΠΟΛΗΣ 

144.000 

— 


13. 

» 

ΕΥΒΟΙΑΣ 

— 

576.000 

14. 

» 

ΧΑΛΚΙΔΑΣ 

144.000 

— 

15. 

» 

ΖΑΚΥΝΘΟΥ 

— 

96.000 

16. 

» 

ΗΛΕΙΑΣ 

— 

192.000 

17. 

» 

ΘΕΣΠΡΩΤΙΑΣ 

— 

384.000 

18. 

» 

ΘΗΡΑΣ 

— 

96.000 

19. 

» 

ΗΡΑΚΛΕΙΟΥ ΚΡΗΤΗΣ 

432.000 

96.000 

20. 

» 

ΚΑΒΑΛΑΣ 

216.000 

— 

21. 

ΚΤΕΛ ΚΕΚΡΥΡΑΣ 

288.000 

96.000 

22. 

» 

ΚΕΦΑΛΛΗΝΙΑΣ 

— 

192.000 

23. 

» 

ΚΟΡΙΝΘΙΑΣ 

— 

192.000 

24. 

» 

ΚΩ 

— 

192.000 

25. 

» 

ΛΑΚΩΝΙΑΣ 

— 

96.000 

26. 

» 

ΛΕΣΒΟΥ 

— 

384.000 

27. 

» 

ΛΗΜΝΟΥ 

— 

96.000 

28. 

» 

ΜΥΤΙΛΗΝΗΣ 

144.000 

— 

29. 

» 

ΛΕΥΚΑΔΑΣ 

— 

96.000 

30. 

» 

ΜΑΓΝΗΣΙΑΣ 

— 

96.000 

31. 

» 

ΒΟΛΟΥ 

144.000 

— 

32. 

» 

ΜΕΣΣΗΝΙΑΣ 

— 

192.000 

33. 

» 

ΚΑΛΑΜΑΤΑΣ 

72.000 

— 

34. 

» 

ΜΥΚΟΝΟΥ 

— 

96.000 

35. 

» 

ΝΑΞΟΥ 

— 

96.000 

36. 

» 

ΞΑΝΘΗΣ 

— 

96.000 

37. 

» 

ΠΑΡΟΥ 

— 

96.000 

38. 

» 

ΠΙΕΡΙΑΣ 

— 

96.000 

39. 

» 

ΠΡΕΒΕΖΑΣ 

— 

96.000 

40. 

» 

ΡΟΔΟΠΗΣ 

— 

96.000 

41. 

» 

ΡΟΔΟΥ 

216.000 

96.000 

42. 

» 

ΣΑΛΑΜΙΝΑΣ 

— 

96.000 

43. 

» 

ΣΑΜΟΥ 

— 

192.000 

44. 

» 

ΣΥΡΟΥ 

— 

96.000 

45. 

» 

ΤΗΝΟΥ 

— 

96.000 

46. 

» 

ΦΘΙΩΤΙΔΑΣ 

— 

192.000 

47. 

» 

ΦΩΚΙΔΑΣ 

— 

96.000 

48. 

» 

ΧΑΛΚΙΔΙΚΗΣ 

— 

192.000 

49. 

» 

ΧΑΝΙΩΝ 

288.000 

192.000 

50. 

» 

ΧΙΟΥ 

144.000 

96.000 


ΣΥΝΟΛΟ 

10.569.600 

6.624.000 


ΓΕΝΙΚΟ ΣΥΝΟΛΟ 17.193.600 

-♦- 

Αριθ. ΔΔΟ/Φ.121.11/9726 (10) 


Παράταση θερινού ωραρίου εργασίας στο Υπουργείο 
Αιγαίου. 

Η ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1157/81 «Περί κυρώσεως της 
από 29.12.1980 Πράξεως Νομοθετικού Περιεχομένου 
του Προέδρου της Δημοκρατίας «Περί καθιερώσεως πεν¬ 
θημέρου εβδομάδος εργασίας των Δημοσίων Υπηρεσιών, 
Ν.Π.Δ.Δ. κλπ.». 

2. Την αριθ. πρωτ. ΔΑΔΠ/Γ25/12991/15.5.95 από¬ 
φαση του Υπουργείου Προεδρίας της Κυβερνήσεως σχε¬ 
τικά με τον καθορισμό του θερινού ωραρίου 1995 (16 
ΜαΤου με 16 Οκτωβρίου 1995). 

3. Την αριθ. πρωτ. ΔΙΟΔ/Φ.62/237/6260/23.7.87 
(ΦΕΚ 451 /Β/87) σχετικά με τον «Καθορισμό των ωρών 
εργασίας των Δημοσίων Υπηρεσιών» και ειδικώτερα της 
παραγ. 5α και 5.γ.γ.). 

4. Το αριθ. πρωτ. 147/17.10.98 έγγραφο του Συλλόγου 
Υπαλλήλων του Υπουργείου Αιγαίου. 

5. Το γεγονός ότι η Περιφέρεια Βορείου Αιγαίου καθώς 
και η Νομαρχιακή Αυτοδιοίκηση Λέσβου έχουν παρατείνει 
το θερινό ωράριο μέχρι 15.11.98, αποφασίζουμε: 

Παρατείνουμε την ισχύ του θερινού ωραρίου εργασίας 
(7:00 π.μ. έως 14:30 μ.μ.) του πόσης φύσεως προσωπι¬ 
κού των Υπηρεσιών του Υπουργείου Αιγαίου από 16 
Οκτωβρίου 1998 μέχρι 15 Νοεμβρίου 1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 14 Οκτωβρίου 1998 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΟΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 2062467/2547/0050/22.9.98 Κ.Υ.Α. των Υπουρ¬ 
γών Εθν. Οικονομίας και Οικονομικών, που δημοσιεύτηκε 
στο ΦΕΚ1021 /30.9.98 τ. Β' και αφορά επέκταση πληρω¬ 
μής αποδοχών μέσω Τραπεζών στους υπαλλήλους του 
Υπ. Εθν. Οικονομίας επιφέρεται η εξής διόρθωση: 


Στην ε) παράγραφο του σκεπτικού από το λανθασμένο 
«.... του Υπουργείου Πολιτισμού ....» στο ορθό «.... του 
Υπουργείου Εθνικής Οικονομίας ...... 

(Από το Υπουργείο Εθνικής Οικονομίας) 
-«- 

( 12 ) 

Στη Δ1α/9925/17.7.1998 απόφαση του Υπουργού 
Υγείας και Πρόνοιας, που δημοσιεύθηκε στο Φ.Ε.Κ. 779/ 
28.7.1998/τ. Β', και αφορά τροποποίηση απόφασης συ¬ 
γκρότησης Συμβουλίου Κρίσης και Επιλογής Ιατρικού και 
Οδοντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Ιονίων Νήσων, γίνονται 
οι παρακάτω διορθώσεις. 

1. Διορθώνεται στην ειδικότητα της Ακτινοδιαγνωστικής 
το ονοματεπώνυμο του Αργυρόπουλου Κων/νου, από το 
εσφαλμένα αναγραφόμενο «Αργύρη Χρήστο», στο ορθό 
«Αργυρόπουλο Κων/νο». 

2. Διορθώνεται στην ειδικότητα της Ακτινοθεραπευτι- 
κής-Ογκολογίας, το ονοματεπώνυμο του Αργυρόπουλου 
Κων/νου, από το εσφαλμένα αναγραφόμενο «Αργύρη 
Χρήστο», στο ορθό «Αργυρόπουλο Κων/νο». 

(Από το Υπουργείο Υγείας και Πρόνοιας) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 I 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

5239 762 ΠΑΤΡΑ I 

5248 141 Κορίνθου 327 Τ. Κ. 262 23 

5248 188 ΙΩΑΝΝΙΝΑ- 

5248 785 Διοικητήριο Τ.Κ. 454 44 I 

ΚΟΜΟΤΗΝΗ ι 

5248 320 Δημοκρατίας 1 Τ.Κ. 691 00 


5248 320 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΎΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


■ Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 


Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 


Δ' (Απαλλοτριώσεις, πολεοδομία κ.λπ.) 

70.000 » 

3.500 


Αναπτυξιακών Πράξεων (Τ.Α.Π.Σ.) 

30.000 » 

1.500 


Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 


Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 


Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 


Ανωτάτου Ειδικού Δικαστηρίου (Α.Ε.Δ.) 

3.000 » 

150 


Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

250.000 » 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 >■ 


’ Ο. συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

’ Η πληρωμή του ποσοστού του ΤΑΠΕΤ που ανηστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

’ Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























